stanford-oval/wikipedia huggingface dataset:
ฟุตบอลทีมชาติไทย
ประวัติ > การแข่งขันโอลิมปิกและซีเกมส์

ในปี 2499 พล.ต.เผชิญ นิมิบุตร ซึ่งเป็นนายกสมาคม ได้มีการหาผู้เล่นจากหลายสโมสรเพื่อจัดตั้งทีมที่จะลงแข่งขันโอลิมปิกฤดูร้อน 1956 ที่เมืองเมลเบิร์น ประเทศออสเตรเลีย โดยเป็นครั้งแรกของทีมชาติไทยที่ได้มีโอกาสเข้าร่วมในกีฬาโอลิมปิก ในการแข่งขันครั้งนั้นเป็นการแข่งขันแบบแพ้คัดออก โดยทีมไทยซึ่งมี บุญชู สมุทรโคจร เป็นผู้ฝึกสอนคนแรก จับฉลากพบกับทีมสหราชอาณาจักร ในวันที่ 26 พฤศจิกายน โดยทีมไทยแพ้ไป 0–9 (นับเป็นความพ่ายแพ้ที่มากที่สุดในประวัติศาสตร์) และตกรอบทันที โดยหนังสือพิมพ์สยามนิกร ฉบับวันที่ 28 พฤศจิกายน ได้พาดหัวข่าวหน้ากีฬาว่า "ทีมชาติอังกฤษเฆี่ยนทีมชาติไทย 9–0" ซึ่งภายหลังจบการแข่งขัน พระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร ทรงมีรับสั่งถึงสมาคมฟุตบอลฯ ให้ส่ง พล.ต.ดร.สำเริง ไชยยงค์ หนึ่งในนักฟุตบอลชุดโอลิมปิกไปศึกษาพื้นฐานการเล่นฟุตบอลจากประเทศเยอรมนี เพื่อให้กลับมาสอนการเล่นฟุตบอลให้แก่ทีมไทย
จนกระทั่งในปี 2508 ทีมชาติไทยก็สามารถคว้าเหรียญทองแรกในกีฬาแหลมทอง (ปัจจุบันคือกีฬาซีเกมส์) ครั้งที่ 3 ที่กรุงกัวลาลัมเปอร์ ประเทศมาเลเซีย ได้สำเร็จ และหากนับจนถึงปัจจุบันทีมชาติไทยสามารถคว้าแชมป์ซีเกมส์ได้รวม 16 สมัย ถือเป็นสถิติสูงสุด (รวมทั้งทำสถิติคว้าแชมป์ติดต่อกัน 8 สมัย ตั้งแต่ พ.ศ. 2536–2550) ทีมชาติไทยได้เข้าร่วมการแข่งขันโอลิมปิกฤดูร้อนเป็นครั้งที่สองในปี 2511 ภายใต้การคุมทีมของ พลเอก ประเทียบ เทศวิศาล โดยแพ้บัลแกเรีย 0–7, แพ้กัวเตมาลา 1–4 และแพ้เช็กโกสโลวาเกีย 0–8 ตกรอบแรกในการแข่งขัน และนั่นเป็นการเข้าร่วมการแข่งขันในโอลิมปิกเป็นครั้งล่าสุดของทีมชาติไทยจนถึงปัจจุบัน
ประวัติ > การแข่งขันเอเชียนคัพ, คิงส์คัพ, เอเชียนเกมส์ และ ฟุตบอลชิงแชมป์แห่งชาติอาเซียน

ในปี 2515 ประเทศไทยเป็นเจ้าภาพการแข่งขันฟุตบอลเอเชียนคัพ 1972 ซึ่งเป็นการแข่งขันครั้งที่ 5 โดยทีมชาติไทยได้อันดับที่ 3 โดยยิงลูกโทษตัดสินเอาชนะกัมพูชา 5–3 หลังจากเสมอกัน 2–2
ในปี 2519 ทีมชาติไทยได้แชมป์คิงส์คัพเป็นสมัยแรกโดยเป็นแชมป์ร่วมกับทีมชาติมาเลเซีย ภายหลังจากที่มีการเริ่มมีการจัดคิงส์คัพในประเทศไทยตั้งแต่ปี 2511 โดยต่อมาทีมชาติไทยได้เป็นแชมป์คิงส์คัพรวมทั้งสิ้น 11 ครั้ง
สำหรับการแข่งขันเอเชียนเกมส์ ทีมชาติไทยยังไม่เคยคว้าแชมป์ โดยความสำเร็จสูงสุดคือเข้าถึงรอบรองชนะเลิศในเอเชียนเกมส์ครั้งที่ 11 ที่ กรุงปักกิ่ง ประเทศจีน ในปี 2533 เช่นเดียวกับเอเชียนเกมส์ครั้งที่ 13 ที่ กรุงเทพมหานคร ในปี 2541 และเอเชียนเกมส์ครั้งที่ 14 ที่ ปูซาน ประเทศเกาหลีใต้ ในปี 2545 และล่าสุดในเอเชียนเกมส์ ครั้งที่ 15 ที่ โดฮา ประเทศกาตาร์ ในปี 2549 ทีมชาติไทยทำผลงานยอดเยี่ยมด้วยการเป็นทีมเดียวในอาเซียนที่ผ่านเข้าถึงรอบ 8 ทีมสุดท้าย และยังผ่านเข้ารอบโดยเป็นที่ 1 ของกลุ่ม
ในปี 2537 ทีมชาติไทยได้ร่วมก่อตั้งสหพันธ์ฟุตบอลอาเซียน (เอเอฟเอฟ) ร่วมกับอีก 9 ประเทศในภูมิภาคอาเซียน นอกจากนี้ ประเทศไทยได้มีการเชิญสโมสรชั้นนำจากทั่วโลกมาแข่งขันในประเทศไทยหลายครั้งจนถึงปัจจุบัน ได้แก่ เอฟซีปอร์โต (2540) อินเตอร์มิลาน (2540) โบคาจูเนียร์ (2540) ลิเวอร์พูล (2544) นิวคาสเซิลยูไนเต็ด (2547) เอฟเวอร์ตัน (2548) โบลตันวันเดอร์เรอร์ (2548) แมนเชสเตอร์ซิตี (2548 ที่ไทย และ 2550 ที่อังกฤษ) รวมถึงเรอัลมาดริด, บาร์เซโลนา, เชลซี และแมนเชสเตอร์ยูไนเต็ด
ถัดมาในปี 2539 ทีมชาติไทยภายใต้การคุมทีมของธวัชชัย สัจจกุล ได้มีผู้เล่นชื่อดังหลายคน อาทิ เกียรติศักดิ์ เสนาเมือง, ตะวัน ศรีปาน, ดุสิต เฉลิมแสน, นที ทองสุขแก้ว, และ เนติพงษ์ ศรีทองอินทร์ จนได้รับการขนานนามจากสื่อว่าเป็น "ทีมชาติไทยชุดดรีมทีม (Dream Team)" โดยมีผลงานโดดเด่นคือการชนะเลิศรายการ ฟุตบอลชิงแชมป์แห่งชาติอาเซียน (ปัจจุบันคือรายการเอเอฟเอฟ ซูซูกิ คัพ) ที่ประเทศสิงคโปร์ โดยชนะมาเลเซียในรอบชิงชนะเลิศ 1–0 คว้าแชมป์สมัยแรก
ประวัติ > สร้างทีมใหม่ (2562–ปัจจุบัน) > อากิระ นิชิโนะ และ อาเลชังดรี ปอลกิง

ทีมชาติไทยแต่งตั้ง อากิระ นิชิโนะ อดีตนักฟุตบอลและผู้ฝึกสอนทีมชาติญี่ปุ่นทำหน้าที่เป็นหัวหน้าผู้ฝึกสอนทั้งทีมชาติชุดใหญ่และทีมชาติรุ่นอายุไม่เกิน 23 ปี เมื่อวันที่ 17 กรกฎาคม 2562 ซึ่งเขาถือเป็นผู้ฝึกสอนชาวเอเชียคนแรก (ที่ไม่ใช่ชาวไทย) ที่ได้เป็นผู้ฝึกสอนทีมชาติไทย ในวันที่ 24 มกราคม 2563 นิชิโนะได้รับการขยายสัญญาไปถึงปี 2565 แต่ถูกยกเลิกสัญญาในเดือนกรกฎาคม 2564 เนื่องจากผลงานไม่เป็นไปตามเป้าหมายในการแข่งขันฟุตบอลโลก 2022 รอบคัดเลือก
ในวันที่ 29 กันยายน 2564 ทีมชาติไทยแต่งตั้ง อาเลชังดรี ปอลกิง อดีตผู้ฝึกสอนในไทยลีกเป็นหัวหน้าผู้ฝึกสอนคนใหม่ พาทีมลงแข่งขันเอเอฟเอฟ ซูซูกิ คัพ 2020 โดยทีมชาติไทยผ่านรอบแบ่งกลุ่มด้วยการชนะรวด และเอาชนะเวียดนามในรอบรองชนะเลิศด้วยผลประตูรวมสองนัด 2–0 ผ่านเข้าไปพบกับอินโดนีเซียในรอบชิงชนะเลิศเป็นครั้งที่ 4 ในรายการนี้ และชนะไปด้วยผลประตูรวมสองนัด 6–2 คว้าแชมป์สมัยที่ 6 ต่อมา ในเดือนมิถุนายน 2565 ทีมชาติไทยลงแข่งขันเอเชียนคัพ 2023 รอบคัดเลือก – รอบที่ 3 และผ่านเข้าไปเล่นรอบสุดท้ายได้เป็นครั้งที่แปดจากผลงานชนะสองนัด (พบมัลดีฟส์ และ ศรีลังกา) และแพ้หนึ่งนัด (พบอุซเบกิสถาน) ตามด้วยการแข่งขันคิงส์คัพ ครั้งที่ 48 ในเดือนกันยายน 2565 และคว้าอันดับสามโดยแพ้จุดโทษมาเลเซีย และเอาชนะตรินิแดดและโตเบโก
ทีมชาติไทยป้องกันแชมป์ฟุตบอลชิงแชมป์แห่งชาติอาเซียน 2022 ได้ในเดือนมกราคม 2566 โดยเข้ารอบเป็นอันดับหนึ่งของกลุ่ม ตามด้วยการชนะมาเลเซียในรอบรองชนะเลิศด้วยผลประตูรวมสองนัด 3–1 และเอาชนะเวียดนามในรอบชิงชนะเลิศด้วยผลรวม 3–2 คว้าแชมป์สมัยที่ 7 ต่อมา ทีมไทยลงแข่งฟุตบอลชิงถ้วยพระราชทานคิงส์คัพ ครั้งที่ 49 แต่ทำได้เพียงรองแชมป์โดยแพ้การดวลจุดโทษอิรักหลังเสมอกัน 2–2 ถัดมาในเดือนตุลาคม 2566 ทีมไทยลงแข่งกระชับมิตรที่ทวีปยุโรปสองนัดพบจอร์เจียและเอสโตเนีย โดยปราศจากผู้เล่นตัวหลักหลายราย เช่น ชนาธิป สรงกระสินธ์, นิโคลัส มิคเกลสัน และ เอกนิษฐ์ ปัญญาจากการบาดเจ็บ นอกจากนี้ สโมสรต้นสังกัดยังปฏิเสธการส่งตัวผู้เล่นหลายรายร่วมแข่งขันรวมถึง ธีรศิลป์ แดงดา, ธีราทร บุญมาทัน, สุภโชค สารชาติ, สารัช อยู่เย็น และพรรษา เหมวิบูลย์ ส่งผลให้ต้องใช้ผู้เล่นดาวรุ่ง ในวันที่ 12 ตุลาคม 2566 ทีมชาติไทยต้องพบความพ่ายแพ้ที่มากที่สุดในศตวรรษที่ 21 โดยแพ้จอร์เจียด้วยผลประตู 0–8 ณ เมืองทบิลีซี ตามด้วยการเสมอเอสโตเนีย 1–1 ต่อมา ทีมชาติไทยลงแข่งขันฟุตบอลโลก 2026 รอบคัดเลือก โซนเอเชีย – รอบที่ 2 โดยมีทีมร่วมกลุ่มได้แก่ เกาหลีใต้ สิงคโปร์ และจีน ทีมไทยมีเป้าหมายในการเข้ารอบในฐานะทีมอันดับ 2 แต่พวกเขาประเดิมสนามนัดแรกด้วยการเปิดบ้านแพ้จีน 1–2 แม้จะบุกไปชนะสิงคโปร์ 3–1 และขึ้นไปอยู่อันดับสองของกลุ่มแต่ปอลกิงก็ถูกปลด
ประวัติ > สร้างทีมใหม่ (2562–ปัจจุบัน) > มาซาตาดะ อิชิอิ

มาซาตาดะ อิชิอิ ได้รับการแต่งตั้งเป็นผู้ฝึกสอนคนใหม่ เขาพาทีมลงแข่งขันนัดแรกในเกมกระชับมิตรพบญี่ปุ่น และแพ้ด้วยผลประตู 0–5 ตามด้วยเอเชียนคัพ 2023 ที่ประเทศกาตาร์ โดยทีมไทยประเดิมสนามด้วยการเอาชนะคีร์กีซสถาน 2–0 ซึ่งถือเป็นชัยชนะในนัดเปิดสนามเป็นครั้งแรกในรายการนี้ ต่อมา ทีมไทยพบกับทีมที่แข็งแกร่งกว่าอย่างโอมานซึ่งคุมทีมโดยบรันกอ อิวานกอวิช ผู้ฝึกสอนชาวโครเอเชียและมีประสบการณ์ในการคุมทีมในเอเชีย และไม่เคยแพ้ทีมไทยตลอดอาชีพการคุมทีม และการแข่งขันจบลงด้วยผลเสมอ 0–0 และในนัดสุดท้ายของรอบแบ่งกลุ่ม ทีมไทยทำผลงานได้ยอดเยี่ยมที่สุดครั้งหนึ่งในการแข่งขันเอเชียนคัพสมัยใหม่ โดยเสมอซาอุดีอาระเบีย 0–0 ยุติการแพ้ซาอุดีอาระเบียอย่างต่อเนื่องตั้งแต่ปี 2555 อย่างไรก็ตาม ทีมไทยต้องยุติเส้นทางด้วยการแพ้อุซเบกิสถานในรอบ 16 ทีมด้วยผลประตู 1–2 แม้จะตกรอบแต่ทีมชุดนี้ก็ได้รับเสียงชื่นชมในด้านวิธีการเล่น
ต่อมา ทีมไทยกลับมาลงแข่งขันฟุตบอลโลกรอบคัดเลือกในเดือนมีนาคม 2567 พบกับเกาหลีใต้สองนัด แม้จะบุกไปเสมอได้ถึงกรุงโซลอย่างเหนือความคาดหมาย 1–1 แต่ก็กลับมาแพ้ที่ประเทศไทย 0–3 และต้องยุติเส้นทางในรอบคัดเลือกครั้งนี้ในเดือนมิถุนายน แม้จะบุกไปเสมอจีน 1–1 และเอาชนะสิงคโปร์ได้ในนัดสุดท้าย 3–1 โดยมี 8 คะแนนเท่ากับจีนและยังมีผลต่างประตูได้เสียที่เท่ากัน แต่ทีมชาติไทยต้องตกรอบเนื่องจากมีผลงานการพบกันที่เป็นรอง
ในเดือนกันยายน 2567 ทีมชาติไทยลงแข่งขันกระชับมิตรในรายการแอลพีแบงก์ คัพ 2024 พบรัสเซียและเวียดนาม โดยเรียกผู้เล่นหน้าใหม่หลายคน เช่น โจนาธาร เข็มดี, วาริส ชูทอง, ทรงวุฒิ ใคร่ครวญ, วิลเลียม ไวเดอร์เฌอ, พาตริก กุสตาฟส์สัน, คคนะ คำยก รวมถึงเอกนิษฐ์ ปัญญา โดยในนัดแรกที่ต้องเจอกับรัสเซียนั้น ไม่สามารถลงแข่งได้เนื่องจากมีพายุยางิ จึงต้องแข่งขันในนัดที่สองกับเวียดนาม และบุกไปชนะ 2–1 หลังจบเกมทีมชาติไทยได้รับเสียงชื่นชม โดยเฉพาะผู้ฝึกสอนอย่างอิชิอิที่กล้าเปลี่ยนแปลงผู้เล่นหลายราย และทำให้อันดับโลกขึ้นไปอยู่ใน Top 100 เป็นครั้งแรกในรอบหลายปี ต่อมา ทีมไทยลงแข่งขันฟุตบอลชิงถ้วยพระราชทานคิงส์คัพ ครั้งที่ 50 ในเดือนตุลาคม 2567 และคว้าแชมป์สมัยที่ 16 โดยเอาชนะฟิลิปปินส์ในรอบรองชนะเลิศ 3–1 และชนะซีเรียในรอบชิงชนะเลิศ 2–1
ทีมชาติไทยลงแข่งขันกระชับมิตรในเดือนพฤศจิกายน 2567 โดยเสมอทั้งสองนัดกับเลบานอน (0–0) และลาว (1–1) ก่อนจะลงป้องกันแชมป์ฟุตบอลชิงแชมป์แห่งชาติอาเซียน 2024 โดยอยู่กลุ่มเอร่วมกับกัมพูชา, มาเลเซีย, สิงคโปร์ และติมอร์-เลสเต ในการแข่งขันนัดแรกเมื่อวันที่ 8 ธันวาคม ทีมไทยเอาชนะติมอร์-เลสเตด้วยผลประตู 10–0 ถือเป็นสถิติร่วมในการเอาชนะคู่แข่งได้มากที่สุดในประวัติศาสตร์ เท่ากับที่พวกเขาเอาชนะบรูไนที่กรุงเทพมหานครในวันที่ 25 พฤษภาคม 2514 ทีมไทยเข้ารอบด้วยการเป็นอันดับ 1 ของกลุ่มตามด้วยการชนะฟิลิปปินส์ในรอบรองชนะเลิศด้วยผลประตูรวมสองนัด 4–3 ผ่านเข้าไปชิงชนะเลิศกับเวียดนามเป็นสมัยที่สองติดต่อกัน แต่แพ้ด้วยผลประตูรวมสองนัด 3–5
ภาพลักษณ์ทีม > สนามเหย้า

บทความหลัก: ราชมังคลากีฬาสถาน
ปัจจุบันทีมชาติไทยใช้ราชมังคลากีฬาสถานเป็นสนามเหย้า ความจุ 49,722 ที่นั่ง เปิดใช้งานอย่างเป็นทางการเมื่อ พ.ศ. 2541 เพื่อรองรับการแข่งขันกีฬาเอเชียนเกมส์ 1998 โดยทีมชาติไทยลงแข่งขัน ณ สนามแห่งนี้เป็นครั้งแรกในนัดที่เสมอกับทีมชาติคาซัคสถาน 1–1 เมื่อวันที่ 8 ธันวาคม พ.ศ. 2541 ซึ่งในยุคนั้นยังมีการใช้สนามเหย้าทั้งกรีฑาสถานแห่งชาติ และราชมังคลากีฬาสถานสำหรับเกมนานาชาติสลับหมุนเวียนไป ก่อนที่จะเปลี่ยนมาใช้ราชมังคลากีฬาสถานเป็นสนามเหย้าของทีมชาติไทยในเกมระดับนานาชาติอย่างเป็นทางการเพียงแห่งเดียว (อาจใช้สนามแห่งอื่นในบางโอกาส)
| สนามที่ฟุตบอลทีมชาติไทยเคยใช้งาน> รูปภาพ | สนามที่ฟุตบอลทีมชาติไทยเคยใช้งาน> สนาม | สนามที่ฟุตบอลทีมชาติไทยเคยใช้งาน> ความจุ | สนามที่ฟุตบอลทีมชาติไทยเคยใช้งาน> ที่ตั้ง | สนามที่ฟุตบอลทีมชาติไทยเคยใช้งาน> เกมล่าสุดที่ใช้งาน |
| --- | --- | --- | --- | --- |
|  | ราชมังคลากีฬาสถาน | 49,722 | เขตบางกะปิ กรุงเทพมหานคร (สนามของการกีฬาแห่งประเทศไทย) | v   เวียดนาม (5 มกราคม 2568; ฟุตบอลชิงแชมป์แห่งชาติอาเซียน 2024) |
|  | สนามกีฬาสมโภชเชียงใหม่ 700 ปี | 25,000 | อำเภอแม่ริม จังหวัดเชียงใหม่ (สนามเหย้าของเชียงใหม่) | v  อิรัก (10 กันยายน 2566; ฟุตบอลชิงถ้วยพระราชทานคิงส์คัพ ครั้งที่ 49) |
|  | สนามฟุตบอลธรรมศาสตร์ รังสิต | 25,000 | อำเภอคลองหลวง จังหวัดปทุมธานี (สนามเหย้าของทรูแบงค็อก ยูไนเต็ด) | v  ลาว (17 พฤศจิกายน 2567; เกมกระชับมิตร) |
|  | บีจีสเตเดียม | 10,114 | อำเภอธัญบุรี จังหวัดปทุมธานี (สนามเหย้าของบีจี ปทุม ยูไนเต็ด) | v   บาห์เรน (31 พฤษภาคม 2565; เกมกระชับมิตร) |
|  | สนามกีฬากลางจังหวัดศรีสะเกษ | 9,773 | อำเภอเมืองศรีสะเกษ จังหวัดศรีสะเกษ (สนามของการกีฬาแห่งประเทศไทย) | v    เติร์กเมนิสถาน (27 พฤษภาคม 2565; เกมกระชับมิตร) |
|  | ชลบุรี ยูทีเอ สเตเดียม | 8,600 | อำเภอเมืองชลบุรี จังหวัดชลบุรี  (สนามเหย้าของ ชลบุรี) | v   เนปาล (24 มีนาคม 2565; เกมกระชับมิตร) |
|  | ช้างอารีนา | 32,600 | อำเภอเมืองบุรีรัมย์ จังหวัดบุรีรัมย์ (สนามเหย้าของบุรีรัมย์ ยูไนเต็ด) | v   อินเดีย (8 มิถุนายน 2562; ฟุตบอลชิงถ้วยพระราชทานคิงส์คัพ ครั้งที่ 47) |
|  | สนามกีฬากลางจังหวัดสุพรรณบุรี | 15,000 | อำเภอเมืองสุพรรณบุรี จังหวัดสุพรรณบุรี (สนามเหย้าของสุพรรณบุรี) | v   ตรินิแดดและโตเบโก (14 ตุลาคม 2561; เกมกระชับมิตร) |
|  | ธันเดอร์โดม สเตเดียม | 15,000 | อำเภอปากเกร็ด จังหวัดนนทบุรี (สนามเหย้าของเมืองทอง ยูไนเต็ด) | v   เคนยา (8 ตุลาคม 2560; เกมกระชับมิตร) |
|  | กรีฑาสถานแห่งชาติ | 19,793 | เขตปทุมวัน กรุงเทพมหานคร (ภายใต้การดูแลของกรมพลศึกษา) | v   เกาหลีใต้ (27 มีนาคม 2559; เกมกระชับมิตร) |
|  | สนามกีฬาเฉลิมพระเกียรติ 80 พรรษา 5 ธันวา 2550 | 24,641 | อำเภอเมืองนครราชสีมา จังหวัดนครราชสีมา (สนามเหย้าของนครราชสีมา มาสด้า) | v   สิงคโปร์ (26 มีนาคม 2558; เกมกระชับมิตร) |
|  | สนามสุระกุล | 15,000 | อำเภอเมืองภูเก็ต จังหวัดภูเก็ต (สนามเหย้าของ ภูเก็ต) | v   มาเลเซีย (10 ธันวาคม 2551; เอเอฟเอฟ ซูซูกิ คัพ 2008) |
|  | สนามกีฬาติณสูลานนท์ | 45,000 | อำเภอเมืองสงขลา จังหวัดสงขลา (สนามเหย้าของ สงขลา) | v   ซีเรีย (14 ตุลาคม 2567; ฟุตบอลชิงถ้วยพระราชทานคิงส์คัพ ครั้งที่ 50) |
ภาพลักษณ์ทีม > ศูนย์ฝึกฟุตบอลแห่งชาติ

ในปี 2565 สมาคมกีฬาฟุตบอลแห่งประเทศไทย ในพระบรมราชูปถัมภ์ ได้เตรียมการสร้างศูนย์ฝึกฟุตบอลแห่งชาติแบบครบวงจรแห่งใหม่ที่อำเภอหัวหิน จังหวัดประจวบคีรีขันธ์ เนื้อที่ 300 ไร่ ในโครงการ FIFA Forward 3.0 ต่อ สหพันธ์ฟุตบอลนานาชาติ (ฟีฟ่า) ภายในจะพื้นที่ศูนย์ฝึกจะประกอบไปด้วยสนามฟุตบอลมาตรฐานระดับฟีฟ่าตั้งแต่ขนาดเล็ก กลาง และใหญ่ อาคารที่พัก อาคารสำนักงาน อาคารสำหรับวิจัยวิทยาศาสตร์การกีฬา และพื้นที่สาธารณะให้กับชุมชน เพื่อให้เป็นศูนย์กลางในการส่งเสริมความสามารถ สนับสนุนกิจกรรมทุกด้าน และเตรียมความพร้อมให้นักฟุตบอลทีมชาติไทยทั้งชายและหญิง นักกีฬาเยาวชน ผู้ฝึกสอน กรรมการผู้ตัดสิน นักกายภาพบำบัด และการฝึกอบรมต่าง ๆ เพื่อพัฒนากีฬาฟุตบอลในระดับภูมิภาค
บุคลากร > ทีมงานผู้ฝึกสอน

| ตำแหน่ง | ชื่อ |
| --- | --- |
นายกสมาคมฟุตบอลแห่งประเทศไทย:   นวลพรรณ ล่ำซำ
หัวหน้าผู้ฝึกสอน:  มาซาตาดะ อิชิอิ
ผู้ช่วยผู้ฝึกสอน:  มิซูโอะ คาโตะ
ผู้ฝึกสอนผู้รักษาประตู:  เซาโล เอเดรียน
ผู้ฝึกสอนด้านฟิตเนส:  มาซายะ ซากิฮาระ    กฤตพจน์ แดงกุลา
นักวิเคราะห์เกม:  นฤเบศ แสงสว่าง
นักกายภาพ:  โยเฮ ชิรากิ
ล่ามแปลภาษา:  เฉลิมชัย ชินเชิดพงษ์
ผู้เล่น > ผู้เล่นชุดปัจจุบัน

รายชื่อผู้เล่น 23 คน สำหรับการแข่งขันกระชับมิตรกับ  อัฟกานิสถาน และเอเชียนคัพ 2027 รอบคัดเลือกกับ  ศรีลังกา ระหว่างวันที่ 21 มีนาคม พ.ศ. 2568 และ 25 มีนาคม พ.ศ. 2568
จำนวนนัดที่ลงเล่นให้ทีมชาติและจำนวนประตูที่ยิงได้นับถึงวันที่ 5 มกราคม พ.ศ. 2568 หลังแข่งขันกับ   เวียดนาม
| 0#0 | ตำแหน่ง | ผู้เล่น | วันเกิด (อายุ) | ลงเล่น | ประตู | สโมสร |
| --- | --- | --- | --- | --- | --- | --- |
|  | 1GK | ปฏิวัติ คำไหม |  (1994-12-24) 24 ธันวาคม ค.ศ. 1994 (30 ปี) | 22 | 0 |  ทรูแบงค็อก ยูไนเต็ด |
|  | 1GK | สรานนท์ อนุอินทร์ |  (1994-04-24) 24 เมษายน ค.ศ. 1994 (30 ปี) | 2 | 0 |  บีจี ปทุม ยูไนเต็ด |
|  | 1GK | ภูวดล พลสงคราม |  (2002-05-11) 11 พฤษภาคม ค.ศ. 2002 (22 ปี) | 0 | 0 |  อยุธยา ยูไนเต็ด |

|  | 2DF | โจนาธาน เข็มดี |  (2002-05-09) 9 พฤษภาคม ค.ศ. 2002 (22 ปี) | 9 | 0 |  ราชบุรี |
|  | 2DF | ทิตาธร อักษรศรี |  (1997-11-08) 8 พฤศจิกายน ค.ศ. 1997 (27 ปี) | 8 | 0 |  อุทัยธานี |
|  | 2DF | นิโคลัส มิคเกลสัน |  (1999-07-24) 24 กรกฎาคม ค.ศ. 1999 (25 ปี) | 23 | 2 |  โอเดนเซ |
|  | 2DF | ศฤงคาร พรหมสุภะ |  (1997-03-29) 29 มีนาคม ค.ศ. 1997 (27 ปี) | 4 | 0 |  สุโขทัย |
|  | 2DF | ศุภนันท์ บุรีรัตน์ |  (1993-10-10) 10 ตุลาคม ค.ศ. 1993 (31 ปี) | 30 | 2 |  การท่าเรือ |
|  | 2DF | เอเลียส ดอเลาะ |  (1993-04-24) 24 เมษายน ค.ศ. 1993 (31 ปี) | 21 | 1 |  บาหลี ยูไนเต็ด |
|  | 2DF | ศศลักษณ์ ไหประโคน |  (1996-01-08) 8 มกราคม ค.ศ. 1996 (29 ปี) | 26 | 0 |  บุรีรัมย์ ยูไนเต็ด |
|  | 2DF | ชินภัทร์ ลีเอาะ |  (1997-02-02) 2 กุมภาพันธ์ ค.ศ. 1997 (28 ปี) | 0 | 0 |  ราชบุรี |

|  | 3MF | สุภโชค สารชาติ |  (1998-05-22) 22 พฤษภาคม ค.ศ. 1998 (26 ปี) | 40 | 10 |  ฮกไกโด คอนซาโดเล ซัปโปโระ |
|  | 3MF | พีรดนย์ ฉ่ำรัศมี |  (1992-09-15) 15 กันยายน ค.ศ. 1992 (32 ปี) | 32 | 4 |  การท่าเรือ |
|  | 3MF | เบน เดวิส |  (2000-11-24) 24 พฤศจิกายน ค.ศ. 2000 (24 ปี) | 5 | 3 |  อุทัยธานี |
|  | 3MF | วีระเทพ ป้อมพันธุ์ |  (1996-09-19) 19 กันยายน ค.ศ. 1996 (28 ปี) | 44 | 0 |  ทรูแบงค็อก ยูไนเต็ด |
|  | 3MF | วรชิต กนิตศรีบำเพ็ญ |  (1997-08-24) 24 สิงหาคม ค.ศ. 1997 (27 ปี) | 28 | 2 |  การท่าเรือ |
|  | 3MF | ชนาธิป สรงกระสินธ์ |  (1993-10-05) 5 ตุลาคม ค.ศ. 1993 (31 ปี) | 68 | 14 |  บีจี ปทุม ยูไนเต็ด |
|  | 3MF | ธนวัฒน์ ซึ้งจิตถาวร |  (2000-01-08) 8 มกราคม ค.ศ. 2000 (25 ปี) | 9 | 0 |  ราชบุรี |
|  | 3MF | ชาญณรงค์ พรมศรีแก้ว |  (2001-04-17) 17 เมษายน ค.ศ. 2001 (23 ปี) | 16 | 1 |  ชลบุรี |

|  | 4FW | พาตริก กุสตาฟส์สัน |  (2001-04-19) 19 เมษายน ค.ศ. 2001 (23 ปี) | 9 | 5 |  บีจี ปทุม ยูไนเต็ด |
|  | 4FW | ศุภณัฏฐ์ เหมือนตา |  (2002-08-02) 2 สิงหาคม ค.ศ. 2002 (22 ปี) | 34 | 15 |  บุรีรัมย์ ยูไนเต็ด |
|  | 4FW | ธีรศักดิ์ เผยพิมาย |  (2002-09-21) 21 กันยายน ค.ศ. 2002 (22 ปี) | 17 | 3 |  การท่าเรือ |
|  | 4FW | ปรเมศย์ อาจวิไล |  (1998-07-20) 20 กรกฎาคม ค.ศ. 1998 (26 ปี) | 14 | 2 |  เมืองทอง ยูไนเต็ด |
กัปตันทีม

| หมายเลข | ผู้เล่น | ดำรงตำแหน่ง |
| --- | --- | --- |
| 8 | พีรดนย์ ฉ่ำรัศมี | พ.ศ. 2567 ฟุตบอลชิงแชมป์แห่งชาติอาเซียน 2024 |
| 18 | ชนาธิป สรงกระสินธ์ | พ.ศ. 2567 ฟุตบอลชิงถ้วยพระราชทานคิงส์คัพ ครั้งที่ 50 |
| 4 | เอเลียส ดอเลาะ | พ.ศ. 2567 แอลพีแบงก์ คัพ 2024 |
| 5 | กฤษดา  กาแมน | พ.ศ. 2566 ฟุตบอลกระชับมิตร อุ่นเครื่อง ฟีฟ่า เดย์ พบ ทีมชาติจอร์เจีย และ ทีมชาติเอสโตเนีย |
| 10 | ธีรศิลป์ แดงดา | พ.ศ. 2564 ฟุตบอลชิงแชมป์แห่งชาติอาเซียน 2020 |
| 23 | ศิวรักษ์ เทศสูงเนิน | พ.ศ. 2562-2564 ฟุตบอลโลก 2022 รอบคัดเลือก |
| 4 |  เฉลิมพงษ์ เกิดแก้ว | รายการ เอเอฟเอฟ ซูซูกิ คัพ 2018 |
| 1 | กวินทร์ ธรรมสัจจานันท์ | พ.ศ. 2560–2561 |
| 10 | ธีรศิลป์ แดงดา | พ.ศ. 2559–รายการ เอเอฟเอฟ ซูซูกิ คัพ 2016, พ.ศ. 2562– |
| 3 | ธีราทร บุญมาทัน | พ.ศ. 2558–2567 ฟุตบอลโลก 2026 รอบคัดเลือก |
| 19 | อดุลย์ หละโสะ | พ.ศ. 2557–2558 |
| 18 | สินทวีชัย หทัยรัตนกุล | พ.ศ. 2556–2557 |
| 2 | ภานุพงศ์ วงศ์ษา | พ.ศ. 2555–2556 |
| 6 | ณัฐพร พันธุ์ฤทธิ์ | พ.ศ. 2553–2554 |
| 7 | ดัสกร ทองเหลา | พ.ศ. 2551–2552 |
| 10 | ตะวัน ศรีปาน | พ.ศ. 2550–2551 |
| 17 | สุธี สุขสมกิจ | พ.ศ. 2549 |
| 1 5 | กิตติศักดิ์ ระวังป่า นิเวส ศิริวงศ์ | พ.ศ. 2549, พ.ศ. 2551 |
| 6 | รุ่งโรจน์ สว่างศรี | พ.ศ. 2547–2548 |
| 8 | เทิดศักดิ์ ใจมั่น | พ.ศ. 2546, พ.ศ.2553 ฟุตบอลชิงแชมป์แห่งชาติอาเซียน 2010 |
| 12 | สุรชัย จิระศิริโชติ | พ.ศ. 2545 |
| 13 | เกียรติศักดิ์ เสนาเมือง | พ.ศ. 2544–พ.ศ. 2545, พ.ศ. 2547, พ.ศ. 2550 |
| 5 | โชคทวี พรหมรัตน์ | พ.ศ. 2542–พ.ศ. 2543, พ.ศ. 2546 |
| 7 | นที ทองสุขแก้ว | พ.ศ. 2539–พ.ศ. 2541 |
| 14 | วิฑูรย์ กิจมงคลศักดิ์ | พ.ศ. 2538 |
| 9 | ปิยะพงษ์ ผิวอ่อน | พ.ศ. 2536 |
การแข่งขัน > โอลิมปิก

(ใช้ทีมชาติอายุไม่เกิน 23 ปีตั้งแต่ พ.ศ. 2535)
| สถิติในกีฬาโอลิมปิก> ปี | สถิติในกีฬาโอลิมปิก> รอบ | สถิติในกีฬาโอลิมปิก> อันดับ | สถิติในกีฬาโอลิมปิก> ลงเล่น | สถิติในกีฬาโอลิมปิก> ชนะ | สถิติในกีฬาโอลิมปิก> เสมอ | สถิติในกีฬาโอลิมปิก> แพ้ | สถิติในกีฬาโอลิมปิก> ประตูได้ | สถิติในกีฬาโอลิมปิก> ประตูเสีย |
| --- | --- | --- | --- | --- | --- | --- | --- | --- |
|  1900 to    1952 | ไม่เข้าร่วม | - | - | - | - | - | - | - |
|  1956 | รอบที่ 1 | 11/11 | 1 | 0 | 0 | 1 | 0 | 9 |
|  1960 | ไม่เข้าร่วม | - | - | - | - | - | - | - |
|  1964 | ไม่ผ่านเข้ารอบ | - | - | - | - | - | - | - |
|  1968 | รอบที่ 1 | 16/16 | 3 | 0 | 0 | 3 | 1 | 19 |
|  1972 ถึง    1988 | ไม่ผ่านเข้ารอบ | - | - | - | - | - | - | - |
| รวม | 2/19 | - | 4 | 0 | 0 | 4 | 1 | 28 |
การแข่งขัน > เอเชียนคัพ

| เอเชียนคัพรอบสุดท้าย> ปี | เอเชียนคัพรอบสุดท้าย> ผลการแข่งขัน | เอเชียนคัพรอบสุดท้าย> อันดับ | เอเชียนคัพรอบสุดท้าย> ลงเล่น | เอเชียนคัพรอบสุดท้าย> ชนะ | เอเชียนคัพรอบสุดท้าย> เสมอ* | เอเชียนคัพรอบสุดท้าย> แพ้ | เอเชียนคัพรอบสุดท้าย> ประตูได้ | เอเชียนคัพรอบสุดท้าย> ประตูเสีย | เอเชียนคัพรอบคัดเลือก> ลงเล่น | เอเชียนคัพรอบคัดเลือก> ชนะ | เอเชียนคัพรอบคัดเลือก> เสมอ* | เอเชียนคัพรอบคัดเลือก> แพ้ | เอเชียนคัพรอบคัดเลือก> ประตูได้ | เอเชียนคัพรอบคัดเลือก> ประตูเสีย |
| --- | --- | --- | --- | --- | --- | --- | --- | --- | --- | --- | --- | --- | --- | --- |
 1956 ถึง  1960: ไม่ได้เข้าร่วม
|  1964 | ไม่ผ่านรอบคัดเลือก | ไม่ผ่านรอบคัดเลือก | ไม่ผ่านรอบคัดเลือก | ไม่ผ่านรอบคัดเลือก | ไม่ผ่านรอบคัดเลือก | ไม่ผ่านรอบคัดเลือก | ไม่ผ่านรอบคัดเลือก | ไม่ผ่านรอบคัดเลือก | 3 | 0 | 1 | 2 | 4 | 9 |

|  1968 | ไม่ผ่านรอบคัดเลือก | ไม่ผ่านรอบคัดเลือก | ไม่ผ่านรอบคัดเลือก | ไม่ผ่านรอบคัดเลือก | ไม่ผ่านรอบคัดเลือก | ไม่ผ่านรอบคัดเลือก | ไม่ผ่านรอบคัดเลือก | ไม่ผ่านรอบคัดเลือก | 4 | 2 | 0 | 2 | 5 | 4 |

|  1972 | อันดับ 3 |  | 5 | 0 | 3 | 2 | 6 | 9 | 2 | 1 | 0 | 1 | 10 | 1 |
|  1976 | ถอนทีมหลังจากผ่านรอบคัดเลือก | ถอนทีมหลังจากผ่านรอบคัดเลือก | ถอนทีมหลังจากผ่านรอบคัดเลือก | ถอนทีมหลังจากผ่านรอบคัดเลือก | ถอนทีมหลังจากผ่านรอบคัดเลือก | ถอนทีมหลังจากผ่านรอบคัดเลือก | ถอนทีมหลังจากผ่านรอบคัดเลือก | ถอนทีมหลังจากผ่านรอบคัดเลือก | 4 | 3 | 0 | 1 | 8 | 2 |
|  1980 | ไม่ผ่านรอบคัดเลือก | ไม่ผ่านรอบคัดเลือก | ไม่ผ่านรอบคัดเลือก | ไม่ผ่านรอบคัดเลือก | ไม่ผ่านรอบคัดเลือก | ไม่ผ่านรอบคัดเลือก | ไม่ผ่านรอบคัดเลือก | ไม่ผ่านรอบคัดเลือก | 5 | 3 | 0 | 2 | 11 | 3 |
|  1984 | ไม่ผ่านรอบคัดเลือก | ไม่ผ่านรอบคัดเลือก | ไม่ผ่านรอบคัดเลือก | ไม่ผ่านรอบคัดเลือก | ไม่ผ่านรอบคัดเลือก | ไม่ผ่านรอบคัดเลือก | ไม่ผ่านรอบคัดเลือก | ไม่ผ่านรอบคัดเลือก | 5 | 3 | 0 | 2 | 9 | 10 |
|  1988 | ไม่ผ่านรอบคัดเลือก | ไม่ผ่านรอบคัดเลือก | ไม่ผ่านรอบคัดเลือก | ไม่ผ่านรอบคัดเลือก | ไม่ผ่านรอบคัดเลือก | ไม่ผ่านรอบคัดเลือก | ไม่ผ่านรอบคัดเลือก | ไม่ผ่านรอบคัดเลือก | 5 | 1 | 2 | 2 | 5 | 12 |
|  1992 | รอบที่ 1 |  | 3 | 0 | 2 | 1 | 1 | 5 | 2 | 2 | 0 | 0 | 3 | 1 |
|  1996 | รอบที่ 1 |  | 3 | 0 | 0 | 3 | 2 | 13 | 6 | 4 | 2 | 0 | 31 | 5 |
|  2000 | รอบที่ 1 |  | 3 | 0 | 2 | 1 | 2 | 4 | 6 | 4 | 1 | 1 | 13 | 8 |
|  2004 | รอบที่ 1 |  | 3 | 0 | 0 | 3 | 1 | 9 | 6 | 3 | 0 | 3 | 10 | 7 |
|  2007 | รอบที่ 1 |  | 3 | 1 | 1 | 1 | 3 | 5 | เข้ารอบสุดท้ายในฐานะเจ้าภาพร่วม | เข้ารอบสุดท้ายในฐานะเจ้าภาพร่วม | เข้ารอบสุดท้ายในฐานะเจ้าภาพร่วม | เข้ารอบสุดท้ายในฐานะเจ้าภาพร่วม | เข้ารอบสุดท้ายในฐานะเจ้าภาพร่วม | เข้ารอบสุดท้ายในฐานะเจ้าภาพร่วม |
|  2011 | ไม่ผ่านรอบคัดเลือก | ไม่ผ่านรอบคัดเลือก | ไม่ผ่านรอบคัดเลือก | ไม่ผ่านรอบคัดเลือก | ไม่ผ่านรอบคัดเลือก | ไม่ผ่านรอบคัดเลือก | ไม่ผ่านรอบคัดเลือก | ไม่ผ่านรอบคัดเลือก | 6 | 1 | 3 | 2 | 3 | 3 |
|  2015 | ไม่ผ่านรอบคัดเลือก | ไม่ผ่านรอบคัดเลือก | ไม่ผ่านรอบคัดเลือก | ไม่ผ่านรอบคัดเลือก | ไม่ผ่านรอบคัดเลือก | ไม่ผ่านรอบคัดเลือก | ไม่ผ่านรอบคัดเลือก | ไม่ผ่านรอบคัดเลือก | 6 | 0 | 0 | 6 | 7 | 21 |
|  2019 | รอบ 16 ทีม |  | 4 | 1 | 1 | 2 | 4 | 7 | 6 | 4 | 2 | 0 | 14 | 6 |
|  2023 | รอบ 16 ทีม |  | 4 | 1 | 2 | 1 | 3 | 2 | 10 | 4 | 3 | 3 | 14 | 9 |
| รวม | ดีที่สุด: อันดับ 3 |  | 28 | 3 | 11 | 14 | 22 | 54 | 78 | 36 | 15 | 27 | 150 | 105 |
การแข่งขัน > เอเชียนเกมส์

(ใช้ทีมชาติอายุไม่เกิน 23 ปี ตั้งแต่ พ.ศ. 2545)
| เอเชียนเกมส์> ปี | เอเชียนเกมส์> รอบ | เอเชียนเกมส์> ลงเล่น | เอเชียนเกมส์> ชนะ | เอเชียนเกมส์> เสมอ | เอเชียนเกมส์> แพ้ | เอเชียนเกมส์> ประตูได้ | เอเชียนเกมส์> ประตูเสีย |
| --- | --- | --- | --- | --- | --- | --- | --- |
|   1951 ถึง   1962 |  ไม่ได้เข้าร่วม  | -  | -  | -  | -  | -  | - |
|  1966 | รอบก่อนรองชนะเลิศ  | 4  | 1  | 1  | 2  | 5  | 8  |
|  1970 | รอบก่อนรองชนะเลิศ  | 4  | 1  | 2  | 1  | 6  | 6  |
|   1974  | รอบที่ 1 | 2  | 0  | 0  | 2  | 2  | 4  |
|   1978  | รอบที่ 2 | 5  | 2  | 0  | 3  | 6  | 12  |
|   1982  | รอบที่ 1 | 3  | 1  | 0  | 2  | 3  | 5  |
|   1986  | รอบที่ 1 | 4  | 1  | 1  | 2  | 8  | 4  |
|   1990  | รอบรองชนะเลิศ  | 6  | 3  | 1  | 2  | 5  | 3  |
|   1994  | รอบที่ 1 | 4  | 0  | 1  | 3  | 8  | 12  |
|   1998  | รอบรองชนะเลิศ  | 8  | 4  | 1  | 3  | 12  | 10  |
|  รวม  |  ดีที่สุด: รอบรองชนะเลิศ  | 43 | 13 | 7 | 23 | 59 | 74   |
การแข่งขัน > อาเซียนฟุตบอลแชมเปียนชิพ

การแข่งขันนี้เป็นที่รู้จักกันในชื่อไทเกอร์คัพ, เอเอฟเอฟ ซูซูกิคัพ และ เอเอฟเอฟ มิตซูบิชิ อิเล็กทริค คัพ
| อาเซียนฟุตบอลแชมเปียนชิพ> เจ้าภาพ/ปี | อาเซียนฟุตบอลแชมเปียนชิพ> รอบ | อาเซียนฟุตบอลแชมเปียนชิพ> ลงเล่น | อาเซียนฟุตบอลแชมเปียนชิพ> ชนะ | อาเซียนฟุตบอลแชมเปียนชิพ> เสมอ | อาเซียนฟุตบอลแชมเปียนชิพ> แพ้ | อาเซียนฟุตบอลแชมเปียนชิพ> ได้ | อาเซียนฟุตบอลแชมเปียนชิพ> เสีย | อาเซียนฟุตบอลแชมเปียนชิพ> ผลต่าง |
| --- | --- | --- | --- | --- | --- | --- | --- | --- |
|   1996  |  ชนะเลิศ  | 6  | 5  | 1  | 0  | 18  | 3  | +15 |

|   1998 |  อันดับ 4  | 5  | 2  | 2  | 1  | 10  | 10  | 0 |
|   2000 |  ชนะเลิศ  | 5  | 5  | 0  | 0  | 15  | 3  | +12 |
|    2002 |  ชนะเลิศ  | 5  | 2  | 2  | 1  | 13  | 7  | +6 |
|    2004 |  รอบแบ่งกลุ่ม | 4  | 2  | 1  | 1  | 13  | 4  | +9 |

|    2007 |  รองชนะเลิศ | 7  | 3  | 3  | 1  | 10  | 4  | +6 |
|    2008 |  รองชนะเลิศ | 7  | 5  | 1  | 1  | 16  | 4  | +12 |
|    2010 |  รอบแบ่งกลุ่ม | 3  | 0  | 2  | 1  | 3  | 4  | -1 |
|    2012 |  รองชนะเลิศ | 7  | 5  | 1  | 1  | 14  | 6  | +8 |

|  2014 |  ชนะเลิศ | 7 | 5 | 1 | 1 | 14 | 6 | +8 |

|  2016 |  ชนะเลิศ | 7 | 6 | 0 | 1 | 15 | 4 | +11 |

|  2018 | รอบรองชนะเลิศ | 6 | 3 | 3 | 0 | 17 | 5 | +12 |

|  2020 |  ชนะเลิศ | 8 | 6 | 2 | 0 | 18 | 3 | +15 |

|  2022 |  ชนะเลิศ | 8 | 5 | 2 | 1 | 19 | 5 | +14 |

|  2024 | รองชนะเลิศ | 8 | 5 | 0 | 3 | 25 | 12 | +13 |
|  รวม  |  ดีที่สุด: ชนะเลิศ  | 94  | 59  | 21  | 13  | 208  | 80  | +128 |